RECLAME. O serie de branduri ale clienților de publicitate nu s-au mai regăsit, duminică seara, în pauzele pentru reclame ale postului România TV, față de duminica precedentă (seara primelor proteste ample de stradă anti-grațiere). Printre acestea, Coca-cola, Pepsi și mărci ale Procter&Gamble.

Publicitate

Reamintim că modul în care posturile România TV și Antena 3 au relatat primele proteste de stradă (mergând pe ipoteza unei "tentative de lovitură de stat" sau, la RTV, pe ipoteza manifestanților plătiți) au declanșat reacții online, care vorbeau de retragerea campaniilor publicitare de pe cele două stații.

Paginademedia.ro a comparat listele de branduri care au avut reclame pe România TV duminică, 22 ianuarie și duminică, 29 ianuarie (pe intervalul de seară) așa cum au fost publicate online de Geeks for Democracy, respectiv de iqads.ro. Cu rezerva că nu se poate preciza dacă este vorba de o decizie de a se retrage, de încheierea campaniilor respective sau de mutarea spoturilor pe alte intervale orare.

Rezultatul:

Față de săptămâna trecută, nu au mai avut spoturi branduri precum Pepsi, Coca-cola, dar și mai multe produse ale multinaționalei Procter&Gamble (Pantene, Head&Shoulder, Blend-a-med, Fairy, Ariel, Tide).

De asemenea, au avut spoturi pe 22 ianuarie (la primele proteste), dar nu au mai avut duminică seară (29 ianuarie), mai multe branduri ale Reckitt Benckiser (Nurofen, Vanish), RCS (Digi) și Albalact.

Ce clienți au avut reclame pe România TV în ambele duminici de proteste? Printre brandurile care au avut reclame atât pe 22 ianuarie, cât și 29 ianuarie se numără produse ale Unilever, GlaxoSmithkline, Ford, Biofarm, Cristim, Fox, Zentiva, Penny, Apuretin (marcă a Zdrovit) și Catena.

O MENȚIUNE IMPORTANTĂ. Comparația celor două liste arată ce clienți nu au mai fost pe post, cu rezerva că nu se poate preciza motivul pentru care nu s-au mai regăsit în calupurile România TV de duminică seara (încheierea campaniei, mutarea reclamelor pe alte intervale orare sau decizia de a se retrage).

Lista clienților care au avut reclame la România TV pe 22 ianuarie și nu s-au mai regăsit pe 29 ianuarie (intervalul de seară):

Albalact

Nivea (brand al Beiersdorf)

BRD

Fervex

Coca-Cola

Credius

Activia (produs al Danone)

Dr. Oetker

Betano

Ceresit (produs al Henkel)

Kaufland

Pepsi

Procter&Gamble

Digi Mobil (RCS)

Vanish, Nurofen (produse ale Reckitt Benckiser)

Renault

Selgros

Delimano

Paduden, Faringosept (produse Terapia)

Clienții de pe România TV și Antena 3

Iqads.ro a publicat, astăzi, o listă detaliată a clienților de publicitate care au avut reclame pe România TV și pe Antena 3 duminică, 29 ianuarie, în cadrul unui material despre protestele de stradă.

Lista clienților din 22 ianuarie a fost publicată pe Facebook, la începutul săptămânii trecute, de grupul de acțiune civică Geeks for Democracy.

Lista de săptămâna trecută, AICI

Lista clienților publicitari de la Romania TV din 29 ianuarie (via IQads):



Lista clienților publicitari de la Antena 3, din seara de duminică, 29 ianuarie (via IQads)

Iulia Bunea

iulia.buneapaginademedia.ro